**Anexa nr. 7**

**la normele metodologice OMAI 180/2022**

**Documente necesare pentru eliberarea AVIZELOR DE PROTECȚIE CIVILĂ**

Avizele de protecţie civilă se emit în baza următoarelor documente:

a) cererea-tip;

b) planul de situaţie şi de încadrare în zonă, scara 1:200, 1:500 ori 1:1.000, cu menţionarea distanţelor faţă de construcţiile vecine şi marcarea ieşirilor de salvare, după caz;

c) planul de arhitectură al nivelului subteran al construcţiei în care este amenajat adăpostul;

d) schema instalaţiilor de filtro-ventilaţie, pentru adăposturile cu capacitate mai mare de 50 de persoane, şi schema instalaţiilor electrice din adăpost;

e) planul secţiunii verticale a clădirii pe care se reprezintă adăpostul, dacă este cazul, instalaţiile de filtro-ventilaţie din adăpost;

f) memoriul tehnic de specialitate care trebuie să conţină date privind: necesarul de personal de adăpostit; echiparea cu instalaţii speciale, grupuri sanitare, utilaje şi tâmplărie; accesul şi ieşirile de salvare, grosimea pereţilor, planşeelor şi a ieşirilor de salvare; instalaţiile electrice, sanitare, de încălzire şi altele asemenea, de filtro-ventilaţie pentru adăposturile cu capacitate de adăpostire de peste 50 de persoane;

g) opisul cu documentele depuse.

*Categoriile de construcții și amenajări prevăzute Hotărârea Guvernului nr. 862/2016 pentru aprobarea categoriilor de construcții la care este obligatorie realizarea adăposturilor de protecție civilă, precum și a celor la care se amenajează puncte de comandă de protecție civilă*.